Dimanche 16 mai 2021
Bu tɣeṭṭen
Yella yiwen wemdan di tmma yina Nat Mlikec, yesea tiɣeṭṭen, u daɣen d axeddam di yiwet n tkubbanit. Tawacult-is telha-d ţɣeṭṭen-nni, neţţa d axeddam u diɣ irenu akka cwiṭ n leqṛaya deg-waxam m-ara d yaweḍ tameddit. Yibbwas iseedda yiwen lkunkur irevḥit-id.
Takkwebbanit-nni fkan-as axeddim di temdint rrnan-as axxam. Yebɣa ad yawi tawacult-is ar temdint, umaena tiɣeṭṭen-nni usant-as-d d uggur, dɣa yibbwi-tent ar suq n Tezmalt a tent-yenzenz. Yebdded di suq ulac win i t-id isawmen. Alami qṛib ad yeffru suq, ata ieeddad yiwen wemdan, yenna-yas :
– Acḥal akka i k-fkan deg-wumaeiz agi?
– Ulac win iyi sawmen !
– Atent carrkeḍ ?
– Ak tent carrkeɣ ! Umaena ur k-sinneɣ ara ay amddakkel !
Qimen akken ţţmeslayen, ata ieedda-d yiwen wargaz n taddart n wina, yesnit bu tɣeṭṭen-nni, yesawl-as :
– A leflani, amdan agi s ɣuṛ-wen ?
– Ih, s ɣuṛ-nneɣ !
– Atan yebɣa ad as carrkeɣ tiɣeṭṭen agi yenu, d acu ara tinniḍ ?
Winna yewhem d acu ara s-yinni, acku mmi-s n taddart-is mačči d win yeṣfan, dɣa yenna-yas :
– M-ur tent ḥwaǧǧeḍ ara carkas-tent!
Yewet Ieedda. Vu tɣeṭṭen-nni, wisen ur yefhim-ara, neɣ ieemmed, yefka-yas tiɣeṭṭen-nni d acrik awi-d kan a sent yegg leqqṛaṛ i wakken a d-iṛuḥ ar temdint.
Yezzi-d usggwas, iṛuḥ yesefqed i wecrik-is. Yebbweḍ ar taddart i steqqsa fell-as, nnan-as atan di lqahwa. Yekcem ar lqahwa yufat yeţurrar duminu. Yesawel-as :
– A leflani, ma ulac uɣilif yya-d a nemmḥaseb ɣef tɣeṭṭen akken ik d-currkeɣ.
– Wa tiɣeṭṭen-ik tewtit-ent ţarka !
– Amek akka tewtit-ent ţarka, ass-mi ik t-id fkiɣ ṣaḥant ḍḥant !
Ṛuḥ-en akken deg-wawal ar wayeḍ, dɣa ata ikeccmed winna yellan gar-asen di suq, yesawel-as :
– A leflani yak tḥedṛeḍ ass-nni di suq mi s d-fkkiɣ tiɣeṭṭen-iw i wemdan-agi, yak lant ṣeḥant ḍḥant?
– Ih, yella wannect-a!
– Atan tura ijuva-yid, ara k-yeqqar tewt-it-tent ţarka!
– D acu i k-nniɣ ass-nni ay amddakkel?
Yeqim ara yeţxmim d acu i s d-yenna, ata yemmekt-ad, yenna-yas :
– Tenniḍ-iyi ma d-aggela ur tenthwaǧeḍ ara carkas-tent.
– Atan ihi ay amdakkel tefɣeḍ ar wawal-iw!
smo_Latn kab_Latn kab_Latn kab_Latn kab_Latn kab_Latn cat_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn